VTCT Diploma mewn Technoleg Ewinedd Lefel 3 - Coleg Gwent
VTCT Diploma mewn Technoleg Ewinedd Lefel 3
Dydd Mercher neu Dydd Iau
Cwrs galwedigaethol cynhwysfawr yw hwn. Fe'i bwriadwyd i roi'r paratoad gorau posibl at yrfa yn dechnegydd ewinedd i chi, gyda chymhwyster sy'n cael ei gydnabod yn genedlaethol.
…rywun sy'n gweithio neu eisiau gweithio yn dechnegydd ewinedd.
Daw'r Diploma YEHG Lefel 3 mewn Technoleg ewinedd hwn â'r holl elfennau gofynnol i weithio'n effeithiol fel technegydd ewinedd proffesiynol at ei gilydd.
Ymhlith y pynciau gofynnol y mae:
Rhoi triniaeth y dwylo a thriniaethau'r traed
Cymhwyso, cynnal a chadw safon ewinedd
Cynnal iechyd a lles personol
Iechyd a diogelwch a gofalu am gleientiaid.
Gall pynciau arbenigol dewisol gynnwys:
Cynllunio a chymhwyso celf ewinedd
Cynlluniau cuddio brychau
Gwella cyflwr ewinedd gyda ffeiliau trydanol
Hyrwyddo cynhyrchion
Arddangos stoc er mwyn hyrwyddo gwerthiannau
Hefyd, byddwch yn cael gwybodaeth ac yn ennyn dealltwriaeth o anatomeg a ffisioleg berthnasol, iechyd a diogelwch, gofalu am gleientiaid, cynnyrch ac offer harddwch cosmetig. Yn ogystal, byddwch yn meithrin amrywiaeth o sgiliau technegol i baratoi'r croen a chymhwyso sawl triniaeth gwella ewinedd, gan ddefnyddio technegau amrywiol a rhyngbersonol, i'ch helpu i gyfathrebu'n effeithiol gyda chleientiaid.
Seiliwyd y cymhwyster ar therapi Safonau Galwedigaethol Cenedlaethol (SGC) mewn harddwch. Fe'i cydnabyddir gan y Gymdeithas Brydeinig broffesiynol arweiniol yn y DU, y British Association of Beauty Therapy and Cosmetology. Pan fyddwch chi wedi cael y cymhwyster hwn, byddwch yn gymwys i ddod yn aelod proffesiynol o BABTAC.
Bydd angen i chi fod yn hunanysgogol, yn weithiwr diwyd, yn meddu ar bersonoliaeth gyfeillgar, ac ar safon uchel o gyflwyniad personol. Rhaid i chi fod yn brydlon i bob sesiwn. Disgwylir i chi weithio ar gleientiaid realistig mewn amgylchedd masnachol ac i fod yn gyfrifol am ddatblygu eich 'sail cleientiaid' eich hun - er bod y cymhwyster hwn yn caniatáu i chi gasglu tystiolaeth heb fod angen cael cleientiaid sy'n talu ffioedd.
Cewch eich asesu gan ddefnyddio cyfuniad o asesiadau ymarferol ar gyfer pob uned, aseiniad a phrosiectau a phrofion atebion lluosog yn ymdrin â'r wybodaeth sy'n sail i'r cwrs.
Mae'r cwrs hwn wedi ei anelu i'ch helpu i ddod o hyd i waith yn dechnegydd ewinedd, ac yn eich galluogi i ymuno â chymdeithas broffesiynol a chael yr yswiriant angenrheidiol i weithio yn y diwydiant.
Byddwch yn 16 oed neu'n hyn, ac wedi cwblhau cymhwyster Lefel 2 mewn therapi harddwch a/neu brawf sgiliau a chyfweliad.
Cod gwisg y salon yw:
Tiwnig a throwsus ac esgidiau du
Gwallt wedi ei glymu'n daclus oddi ar yr wyneb
Rhaid peidio â gwisgo estyniadau ewinedd a farnais
Dim tyllau – dim ond modrwy briodas y gellir ei gwisgo
Disgwylir i chi wisgo eich iwnifform diwydiant harddwch neu ddillad priodol a phrynu offer ewinedd yn amod o'ch lle ar y cwrs, ar gost o tua £200 i £275.